არია ოშინო

არია ოშინო არის ნახევრად ადამიანი, ნახევრად - დემონი. მათ სხეულში სისხლის ნახევარი დემონურია, რის გამოც დემონებად იყვნენ მიჩნეულნი. მისი ეშინოდათ, სძულდათ, მაგრამ დასახმარებლად მაინც უხმობდნენ. მას ყოველთვის შეეძლო ბრძოლის დროს გაუჩინარება და უეცარი თავდასხმა. ცივსისხლიანი, სასტიკი და ძლიერი მეომარია, მაგრამ მისი ამ სახის უკან რაღაც სისუსტე ყოველთვის იმალება. სისუსტე, რომელიც ამ არსებად ქცევის ისტორიას უდევს საფუძვლად.

## ბავშვობა

 მაშინ, როდესაც მოჯადოებულმა დემონებმა არიას ოჯახის წევრები ამოხოცეს, არია დემონებს სასწაულებრივად გადაურჩა. იგი დაჭრილი იყო, რის გამოც თანასოფლელებმა იგი სოფლიდან გააძევეს, რადგან მოსახლეობას ეშინოდა, რომ იგი ნაკბენის გამო შესაძლოა გადაქცეულიყო მონსტრად. არია ტყეში გაიქცა და იქ ათევდა ღამეს, სანამ მისნაირი გოგონა არ აღმოაჩინა სახელად იომო, რომელიც მასავით დაობლებული იყო დემონების მიერ. არია და იომო ყველაზე რთულ დროს ერთმანეთს გვერდით ედგნენ. მაშინაც კი, როდესაც მათ სხეულში ადამიანური სისხლი დემონურით იცვლებოდა და ტკივილი მათ შუაზე გლეჯდა, ისენი ეხმარებოდნენ ერთმანეთს. არიას ეგონა, რომ ეს ცვლილებები შესაძლოა გადაელახათ, მაგრამ იომო სუსტი აღმოჩნდა, ვერ შეძლო გაეკონტროლებინა თავი და დემონად გადაიქცა. თუ ადამიანი გაუძლებს გარდასახვას და შეძლებს თავის იმ დონემდე გაკონტროლებას, რომ შეაჩეროს მუტაცია და სისხლის მცირედი მაინც დატოვოს ადამიანური, იგი კვლავ შეძლებს ადამიანური გრძნობებით ცხოვრებას. ხოლო იმ შემთხვევაში, თუ ვერ შეძლებს, მაშინ იგი დაიტანჯება და მისი ცხოვრება უემოციოდ და ტკივილით სავსე იქნება. თუ სისხლი მთლიანად დემონური გახდება, მაშინ ადამიანი სისხლისმსმელი დემონი ხდება, რომლის შეჩერებაც არავის შეუძლია. იომოს სისხლი სრულიად დემონური გახდა, რადგან იგი მხოლოდ ადამიანი იყო, არია კი მელიისა და ჯადოქრის შვილი, რაც გამკლავებაში ხელს უწყობდა. არიას იომოს მოკლვა მოუხდა მუტაციის გამო.

## ახალი მამა

 იმ ღამეს, როდესაც არიამ იომო ტყეში დამარხა, იგი აღმოაჩინა მებრძოლმა კონან კომპტონმა. არია ამ დროს 14 წლის იყო. იგი კონანს საკუთარ მამას ამსგავსებდა და არ უნდოდა, რომ მას მოშორებოდა. არაიამ უამბო კონანს თავისი ოჯახის ამბავი, მოუყვა მშობლების წარმომავლობაც, რომ დედა ჯადოქარი, ხოლო მამა ანიმორფი, ანუ ადამიანი მელია, ჰყავდა. კონანმა გადაწყვიტა მისი აღზრდა და ყველანაირად ცდილობდა მასში შეენარჩუნებინა ადამიანური მხარე. ეს ყველაფერი ძალიან რთული იყო, რადგან არიას სხულში მხოლოდ 5% იყო ადამიანური სისხლისგან დარჩენილი. კონანი მას ასწავლიდა ბრძოლას, ცდილობდა საკუთარი ძალების ამოცნობაში დახმარებოდა, ასწავლა, თუ როგორ დახმარებოდა სხვას ჭრილობების შეხორცებაში, მაგრამ ეს პროცესი არიას დიდ ტკივილს აყენებდა. თუმცა მან შეძლო გამკლავებოდა და აეტანა ეს ტკივილი. ასევე შეძლო, რომ გამოევლინა თავისი მაგიური ძალები. კონანმა არია 17 წლის ასაკში ქალაქში მიიყვანა, სადაც მას უწევდა ხალხთან ურთიერთობის სწავლა, რაც მისთვის საკმაოდ რთული იყო, რადგან იგი ვერ აღიქვამდა ხალხის ემოციებს. საბოლოო ჯამში შეეჩვია იმ ფაქტს, რომ ადამიანები გრძნობენ და მანაც დაიწყო ადამიანების გარემოცვაში ტკივილით სავსე, მაგრამ ადამიანივით ცხოვრება, რაც მისთვის ძალიან რთული იყო. ამ დროს მისი მამობილი საბრძოლველად წავიდა და არია სულ მარტო დარჩა.

## ქორის რაზმში შესვლა

არია 18წლის იყო, როდესაც კონანი უკან დაბრუნდა. ამ დროს არიამ რაღაც კარგი და ბედნიერი იგრძნო. მიხვდა, რომ დაცული იყო და არ მოუწევდა კვლავ ხალხისგან ჩაკეტვა, რადგან კონანი მას დაეხმარებოდა ემოციების გაკონტროლებაში. ამ ასაკში კონანმა არია ქორის რაზმში მიიყვანა, სადაც მისთვის ყველანაირი პირობა იყო შექმნილი, რომ განვითარებულიყო, აღმოეჩინა საკუთარი ძალები, გაძლიერებულიყო და კარგ მებრძოლად და პიროვნებად ჩამოყალიბებულიყო. ეს იყო ყველაფერი ის, რაც კონანს თავისი შვილისთვის, როგორც რაინდსა და როგორც მამას, სურდა. საბოლოოდ არიას მამობილისგან ჩამოუყალიბდა სამართლიანობის სიყვარული. როდესაც იგი უსამართლობის მომსწრე ხდებოდა, მასზე დემონი იმარჯვებდა და დაუნდობელი მკვლელი ხდებოდა. სწორედ ეს იყო ერთ-ერთი მიზეზი იმისა, თუ რატომ არ სურდა არიას ადამიანების გარემოცვაში ყოფნა, რადგან იგი ადამიანებს უგუნურ, ბოროტ და უმეცარ არსებებად მიიჩნევდა.

ადამიანებისგან მოშორებით არიამ ამ ბანაკში აღმოაჩინა ისეთი არსებები, რომლებისაც არ ეშინოდა. მათთან ერთად სწავლობდა ბრძოლას, ეხმარებოდა დაჭრილებს და ცდილობდა საკუთარი თვის დამკვიდრებას.